Eva Scheer

Eva Scheer (født 13. mars 1915 i Christiania, død 22. juni 1999 i Oslo)Aftenposten (meldte dødsfall), 14. juli 1999, s. 15. var en norsk forfatter og journalist.

Biografi
Scheers familie innvandret fra Litauen (da en del av Russland) til Norge i 1905.Jonger, Reidar: Eva Scheer (nekrolog). Aftenposten, 24. juni 1999. Hun var kjent for bøkene sine med handling fra det litauiske shtetl-miljøet. I 2015 utga Jødisk Museum i Oslo i samarbeid med forlaget Press boken Jødiske fortellinger. Fra shtetl til Grünerløkka, en samling av Scheers gjenfortellinger av historier hun hadde hørt av sin bestemor Golde Scheer. Golde Scheer var født i Litauen og bodde en tid i Argentina før hun slo seg ned i Norge. Golde Scheer og andre familiemedlemmer døde i Auschwitz i 1942.Dagens Næringsliv, 4. juli 2015. Eva Scheer flyktet til Sverige like før deportasjonene høsten 1942.Dagsavisen, 10. juni 2015, s.40. Scheer var også en sentral skikkelse i utstillingen «Kvinner i jiddish kultur», som ble vist i Jødisk Museum i Oslo i perioden 14. juni-16. august 2015.

 Bibliografi 
 Fagbøker 
 1951 – Vi møttes i Jerusalem. Oslo : 1951.
 1967 – Israel : dobbelt-løftets land. Oslo : Aschehoug, 1977. 

 Skjønnlitteratur 
 1948 – Vi bygger i sand. Oslo : Tiden, 1948.
 1979 – Papirbroen: Jødisk drøm og virkelighet. Oslo : Luther, 1979. ISBN 82-531-3225-5 
 1981 – Tre er fedrene, fire mødrene. Oslo : Aschehoug, 1981. ISBN 82-03-10462-2 
 1982 – En smak av vintreets frukt. Oslo : Aschehoug, 1982. ISBN 82-03-10779-6 
 1983 – Hundene gjør ved vanningsstedet. Oslo : Aschehoug, 1983. ISBN 82-03-11197-1
 2015 – Jødiske fortellinger. Fra shtetl til Grünerløkka. Oslo: Forlaget Press, 2015.  ISBN 9788275477833 

 Oversettelser og gjendiktninger 
 1977 – Posene på gjerdestolpen: jødiske sagn og eventyr. Gjendiktet av Eva Scheer. Oslo : Luther, 1977. ISBN 82-531-3202-6 

 Barnebøker 
 1954 – Teddybjørn på bølgelengde. Oslo : 1954.

 Referanser 

Kategori:Norske forfattere
Kategori:Jødiske forfattere
Kategori:Fødsler i 1915
Kategori:Dødsfall i 1999
Kategori:Personer fra Oslo
Kategori:Norske jøder